﻿ Múzeumfalu – perme képeskönyve
2019.11.07. csütörtök, 10:19
Pénteken autóversenyzők próbálják majd ki, milyen Nyíregyháza belvárosában a forgalmi iránnyal szemben közlekedni. Persze nekik egyszerű dolguk lesz, mert nem kell figyelniük a villogó okos zebrákra, és a kerékpárosokra bárhol. 🙂
De komolyra fordítva a Rally Hungary 2019 nyíregyházi köréről a rendőrség oldalán van egy lényegre törő tájékoztatás. Nekem meg egy képem a két évvel ezelőtti pécsi startról. 🙂
Autóversenyzéshez én sokkal érdekesebbnek tartom az erre a célra létrehozott pályát, így az esemény kapcsán ide linkelem az infót a Rally Hungary Szuperspeciál Rabócsiringről is.
Más irányú, de számomra hagyományos hétvégi elfoglaltságok következnek most.
Debrecen belvárosában más jellegű füst terjeng majd hétvégén.
Péntektől vasárnapig tart majd a Márton-Napi Libalakoma, melynek pénteki műsora is érdeklődésre tart számot nálam. A linken a teljes hétvégi programot megtalálod, de had emeljem ki az Ölveti Blues Band és a Smith Rock Family koncertjét.
A két koncert között elsétálhatsz a MODEM-be, ahol Menyhárt Jenő koncertjét láthatod,
vagy az Incognito Club-ba, ahol a Történelmi Magyarország várai kiállítás megnyitóján vehetsz részt.
Az Inco-ba érdemes lesz majd később is visszatérni, ugyanis este kilenctől a Karmapirin zenél majd.
Szombaton Nyíregyházán, a Sóstói Múzeumfaluban is Márton-Napi Vigasságokat rendeznek,
este pedig egy általam nagyon régen várt koncert lesz a Club Hollywood-ban.
Évek óta készülök a Pál Utcai Fiúk helyi műsorára, és – bár ezen a délutánon, estén más programom is lesz – remélem odaérek időben.
A PUF egyébként az új lemezét is hozza a koncertre.
Az Incognito Club Debrecenben erre az estére is kínál koncertet. A Signal MotoRock zenél majd a hangulatos helyen.
Vasárnap kicsit visszatér a rally Nyíregyházára, Debrecen főterén pedig az Acoustic Gallery koncertezik majd.
Jövő hét elején a Bencs Villára érdemes figyelni, kedd este fél hattól ugyanis Szirota Jennifer és Csernák Tibor jazz műsorával várnak.
Azt gondolom, ez a hétvége sem lesz eseménytelen, remélem, nekem is sikerül majd az időutazás. 🙂
Általános, Fotóalbum, Múzeumfalu, Nyíregyháza
2019.09.11. szerda, 08:37
Fotóalbum, Múzeumfalu, Nyíregyháza
Fotóalbum, Koncert, Múzeumfalu, Nyíregyháza
Koncert, Múzeumfalu, Nyíregyháza
Ajánló, Múzeumfalu, Nyíregyháza